google/wiki40b huggingface dataset:
Vystymosi neurobiologija

Vystymosi neurobiologija (nervų sistemos vystymosi biologija; angl. developmental Neuroscience, developmental Neurobiology) – neurobiologijos šaka, tirianti nervų sistemos kilmę, vystymąsi, evoliuciją (dažnai tiriami „organizmai modeliai“ kaip višta Gallus gallus, drozofila (Drosophila melanogaster) ir kt.). Vystymosi neurobiologijos objektas – nervinių ląstelių pirmtakių atsiradimo procesai, nervų sistemos kompleksinių darinių formavimasis, nervinių ląstelių regeneracija.
Feodosija

Istorija

Miestas įkurtas kaip Teodosija (gr. Θεοδοσία) graikų kolonistų iš Mileto VI a. pr. m. e. IV amžiuje buvo sunaikintas hunų. Buvo valdomas chazarų ir Bizantijos imperijos. Kaip ir likusi Krymo dalis, buvo užkariauta mongolų apie 1230 m. Viduramžiais miestas buvo žinomas kaip Kafa (it. Caffa, krym. Kefe). LDK išsiplėtus ligi Juodosios jūros, Kafa pateko į jos teritoriją, bet vis tebepalaikė ryšius su Genuja. 1475 m. buvo užimta turkų. XVII a. ne kartą buvo užpulta ir naikinama kazokų. 1771 m. užimta rusų ir 1783 m. prijungta prie Rusijos. 1804 m. Kafos vardas pakeistas į Feodosiją.
Kanados naujosios demokratijos partija

Kanados naujosios demokratijos partija (DNA/NPD, Le nouveau parti Démocratique / New Democratic Party) – Kanados kairioji demokratinio socializmo politinė partija.

Istorija

Įkurta 1961 m. Dar 1900 m. buvo sudaryta Kanados socialistų lyga, turėjusi 17 skyrių. 1904 m. įkurta Kanados socialistų partija, kuri 1911 m. skilo į Šiaurės Amerikos socialistų partiją ir Kanados socialdemokratų partiją. Tačiau šios partijos apie 1920–1922 m. metus nustojo egzistavusios, vietoje jų įsikūrė Manitobos nepriklausoma darbo partija ir Kanados darbo partija.
1932 m. buvo sukurta Darbininkų, fermerių ir socialistinių organizacijų federacija, vadovaujama D. Vudsvorto. Jos geriausias rezultatas parlamento rinkimuose – 1958 m. gauti 9,5 % balsų. 1961 m. įkuriama Naujosios demokratijos partija, kurios lyderis T. Duglas tuo metu buvo Saskačevano provincijos premjeras.
Geriausi laimėjimai – Manitobos ir Saskačevano provincijose, kur DNA yra valdžioje nuo 1971 m. bei Britų Kolumbijoje, kur valdė iki 2000 m.
1976–1989 m. partijos vadovas Edvardas Brodbentas kartu buvo ir Socialistų Internacionalo vicepirmininkas.

Struktūra

Organizacinė struktūra – teritorinė, turi 300 000 narių, skyrius visose provincijose. Aukščiausias organas suvažiavimas, šaukiamas kas 2 metai, kuriame renkama Federalinė taryba. Jai vadovauja Vykdomasis komitetas.
DNA remia Kanados darbo kongresas (profsąjungos) ir keletas fermerių organizacijų.
Leidžia regioninius žurnalus DNA news (DNA naujienos), New democrat (Naujasis demokratas), Commonwealth (Sandrauga).
Jamantau

Jamantau kalnas (rus. гора Ямантау) yra Uralo kalnų dalis Rusijoje, Baškirijoje. Aukštis – 1640 m. Rytinės prieškalnės stačiais skardžiais jungiasi su kalvotu Užuralės paviršiumi, virš kurio iškilusi atskira Magnitnajos viršūnė (614 m) – svarbus geležies rūdos gavybos centras. Pietų Uralo vakarinių prieškalnių mišriuosiuose miškuose, sudarytuose iš eglių, pušų, liepų, ąžuolų, guobų, klevų, plyti ir gausūs aukštažolių stepių (jelanų) plotai. Yra ir ištisų liepynų, todėl čia vystoma bitininkystė. Rytiniuose šlaituose auga spygliuočių miškai. Beveik visos stepės išdirbtos. Visas kalnas susidaro iš geležies rūdos. Tai vienintelis toks kalnas pasaulyje.
Prie Jamantau kalno veikia itin slaptos Rusijos karinės bazės.
Lydymosi šiluma

Lydimosi šiluma yra toks kiekis šiluminės energijos, kiek reikia pakeisti medžiagos agregatatinę būseną nuo kietos į skystį nekeičiant temperatūros. Lydimosi šiluma – specifinė medžiagos savybė, matuojama SI sistemoje J/mol arba J/kg.
Trakų rajono savivaldybės taryba 2011–2015 m.

Trakų rajono savivaldybės taryba – Lietuvos Respublikos Trakų rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 11 d. Meru 14 balsų išrinktas Vincas Kapočius.
Artilerijos dirbtuvės

Artilerijos dirbtuvės – Lietuvos karo pramonės įmonė, 1930–1934 m. veikusi Kaune.
Jean-Jacques Rousseau

Biografija

Ž. Ž. Ruso gimė Ženevoje, Šveicarijoje. Jo tėvas – laikrodininkas ir šokių mokytojas. Gimus Ž. Ž. Ruso netrukus mirė jo motina. Vaiku rūpinosi motinos giminės ir tėvas. Nuo vaikystės jis buvo linkęs į klajoklišką gyvenimo būdą: išvaikščiojo Pietų Prancūziją, buvo Italijoje, keitė tikėjimą, kol galų gale 1754 m. tapo kalvinistu. 1742 m. išvyko į Paryžių, norėdamas Prancūzų akademijoje perskaityti pranešimą ir parodyti, kaip nauju būdu (skaičiais) galima užrašyti melodiją. Gabus muzikai Ž. Ž. Ruso parašė keletą operų, kai kurios (pvz., "Kaimo burtininkas") turėjo pasisekimą. Paryžiuje pragyvenimui užsidirbdavo perrašinėdamas natas ir duodamas muzikos pamokas. Čia jis susipažino su jaunais filosofais bei mokslininkais – d’Alamberu, Kondijaku, D. Didro.
Ž. Ž. Ruso bandė drąsiai teigti, jog visi žmonės iš prigimties yra lygūs, todėl neturi būti dviejų socialinių sluoksnių, prašmatnaus aukštuomenės blizgesio ir sunkaus trečiojo luomo gyvenimo. Simpatijas paprastiems žmonėms Ruso patvirtino ne tik žodžiu, bet ir veiksmu. Jis nutarė nebevilkėti prabangių drabužių, atsisakė honorarų, dovanų, pašalpų, pragyvenimui užsidirbo perrašinėdamas natas.
1762 m. pasirodžius romanui traktatui Emilis, arba Apie auklėjimą, Paryžiuje kūrinys iš karto buvo viešai pasmerktas, po savaitės tai atsitiko ir Ženevoje. Šiame veikale filosofas teigia, kad auklėjimo tikslas – išsaugoti gamtiškus žmogaus polinkius; aukštuomenę šokiravo Ruso siūlymas, kad kiekvienas žmogus (kad ir kokios kilmės būtų) turi mokėti amato ir pelnyti duoną darbu.
Ž. Ž. Ruso kentėjo nuo hipertenzijos, tad išėjęs pasivaikščioti ryte mirė. Jis buvo palaidotas Topolių saloje, tačiau 1794 m. jo palaikai iškilmingai perkelti į Paryžiaus Panteoną.
Plutarchas

Aleksandro gyvenimas

Plutarcho „Aleksandro gyvenimas“ yra vienas iš 5 išlikusių šaltinių apie makedoniečių užkariautoją, Aleksandrą Didįjį. Kūrinyje yra anekdotų ir įvykių aprašymų, kurių nėra jokiame kitame šaltinyje. Aprašytas ankstyvojo romėnų karaliaus Numa Pompilius portretas taip pat turi unikalios informacijos apie ankstyvąjį Romėnų kalendorių.
Pergalės viršukalnė

Istorija

1895 m. švedų keliautojas Svenas Gedinas, pirmasis iš europiečių pamatė ir beveik tiksliai išmatavo viršukalnės aukštį − 7320 m.
1943 m. buvo nustatyta, kad viršukalnė 500 m aukštesnė už Čan Tengri viršukalnę ir netrukus, pergalės proga II Pasauliniame kare, buvo pavadinta Pergalės viršukalne.

Alpinizmas

Aktyviausias kopimo į Pergalės viršukalnę sezonas trunka šiek tiek daugiau nei mėnesį − nuo liepos vidurio iki rugpjūčio pabaigos. Šis kraštas mažiau civilizuotas ir ne taip gerai pritaikytas turistams − sudėtingas susisiekimas, į Pergalės link vedančią bazinę stovyklą galima patekti tik sraigtasparniu ar pėsčiomis. Dėl šios priežasties į Pergalę kopia mažiau keliautojų ir alpinistų nei į Himalajų kalnų viršukalnes.
2005 m. rugpjūčio 15 d. į Pergalės viršukalnę įkopė du Lietuvos alpinistai Audrius Peseckas ir Miroslavas Vysockis. Alpinistai į viršukalnę kopė klasikiniu maršrutu iš Kirgizijos, kuris laikomas saugiausiu ir paprasčiausiu. Iki tol į Pergalės viršukalnę buvo įkopęs tik vienas lietuvis − Dainius Makauskas. Dar dviem lietuviams 1997 m. ekspedicija į šią viršūnę baigėsi tragiškai − jie dingo be žinios.
Į Pergalės viršukalnę pirmą kartą alpinistai įkopė 1956 m.
Jacques Derrida

Žakas Derida (Jacques Derrida; g. 1930 m. liepos 15 d., Prancūzijos Alžyras – m. 2004 m. spalio 8 d., Paryžius) – Alžyre gimęs prancūzų filosofas, dekonstruktyvizmo koncepcijos autorius. Jo plačios apimties darbai padarė didelę įtaką kontinentinei filosofijai, prancūzų filosofijai ir literatūros teorijai.
Svarbiausias Jacques Derrida veikalas – „Apie Gramatologiją“ („Of Grammatology“).
Užnemunis

Aplinkinės gyvenvietės

BIRŽAI – 27 km
Kvetkai – 1,5 km
PAPILYS – 6 km
XVIII amžiaus 10-as dešimtmetis

XVIII amžiaus dešimtasis dešimtmetis prasidėjo 1791 metais ir baigėsi 1800 metais.
Tūkstantmečiai: 1 tūkstantmetis – 2 tūkstantmetis – 3 tūkstantmetis
Amžiai: XVII amžius – XVIII amžius – XIX amžius
Dešimtmečiai:
5-as6-as7-as8-as9-as
- 10-as -
1-as2-as3-as4-as5-as
Metai: 1791 1792 1793 1794 1795 1796 1797 1798 1799 1800
Amantle Montsho

Biografija

Aukščiausio rango varžybose Montsho debiutavo 2004 m. pelniusi teisę startuoti 2004 m. vasaros olimpinėse žaidynėse. tąkart sportininkė 400 m distanciją įveikė per 53,77 s, pasiekusi naują Botsvanos moterų nacionalinį rekordą į pusfinalių bėgimus nepateko ir bendroje įskaitoje užėmė 36 vietą tarp 42 sportininkių. 2005 m. pasaulio čempionate Montsho pusfinalių pasiekti vėl nepavyko. Užfiksavusi 53,97 s laiką ji liko keturiasdešimtoje vietoje. 2006 m. botsvanietė startavo Sandraugos žaidynėse. Pasiekusi pusfinalį savo bėgime likto penktoje vietoje ir į finalą nepateko. Tais pačiais metais sprinterė iškovojo sidabro medalį Afrikos čempionate. 2007 m. pasaulio čempionato metu Montsho pagaliau pavyko prasimušti į pusfinalį. Pastarajame sprinterė 400 m distanciją įveikė per 50,90 s ir užfiksavusi naują nacionalinį rekordą galutinėje rikiuotėje liko dvyliktoje vietoje. 2008 m. žiemos sezono metu sportininkė dalyvavo pasaulio uždarų patalpų čempionate. Ispanijoje vykusiose varžybose lengvaatletė pasiekė pusfinalį ir galutinėje įskaitoje užėmė 9-ąją vietą. Vasaros sezono metu Montsho pirmą kartą tapo Afrikos čempione, bei pagerino Afrikos čempionato rekordą. 2008 m. vasaros olimpinėse žaidynėse bėgikė sugebėjo pasiekti finalinį 400 m bėgimą. Finale sportininkė atbėgo paskutinė ir galutinėje įskaitoje užėmė aukštąją aštuntąją vietą. Analogišką vietą sportininkė pasiekė ir 2009 m. pasaulio čempionato metu. 2010 m. žiemos sezono metu sportininkė užėmė ketvirtąją vietą pasaulio uždarų patalpų čempionate Dohoje. Vasaros sezono metu Montsho plenė aukso medalius Sandraugos žaidynėse, Afrikos čempionate ir kontinentinėje taurėje. 2011 m. sprinterė tapo pasaulio čempione ir pirmąją savo šalies prizininke pasaulio čempionatų istorijoje.
2014 m. Sandraugos žaidynių metu paimtame Montsho dopingo teste rasta draudžiamo stimiulianto metilheksamino. Sportininkei skirta dvejų metų diskvalifikacija.
Mikoliškiai

Žymūs žmonės

1941 m. sausio 22 d. gimė redaktorė, vertėja, rašytoja Nijolė Beleškaitė-Gražulienė.
Nijigata

Istorija

Vietoje, kur dabar įsikūrusi Nijigatos prefektūra, žmonės apsigyveno dar Džiomon laikotarpiu. Pasak Nihon Shoki, 647 m. čia buvo pastatyta tvirtovė. Tačiau vieta buvo nežymi iki XVI a., kai čia buvo įkurtas uostas.

Geografija

Nijigata įsikūrusi derlingoje Japonijos jūros pakrantės lygumoje, priešais Sado salą. Ribojasi su Seiru, Šibata, Aganu, Gosenu, Tagamiu, Kamu, Sandžiu, Cubame, Jahiku, Nagaoka.

Sportas

Nijigatoje 2002 m. vyko XVII pasaulio futbolo čempionatas.

Miesto simboliai

Oficiali miesto gėlė – tulpė, medis – gluosnis.
Jazz fontanas

Programa

Festivalis-konkursas vyksta dvi dienas. Jame gali dalyvauti instrumentalistai, vokalistai, vokaliniai ir instrumentiniai ansambliai, chorai, orkestrai, mišrūs projektai. Atvyksta Lietuvos, Ukrainos, Baltarusijos, Rusijos, Latvijos, Lenkijos jaunieji džiazo muzikos atlikėjai, jų mokytojai. D kategorijoje varžosi ir senjorai. Rengiamas Jam session.
Vertinimo komisijos pirmininkė – muzikologė, džiazo muzikos kritikė Jūratė Kučinskaitė.
Festivalio credo: kuo daugiau jaunimo susidomės džiazo muzika, tuo intelektualesnė ir dvasiškai brandesnė bus visuomenė.
Matuizų pagrindinė mokykla

Istorija

Lenkijai valdant Vilniaus kraštą, 1936 m. Matuozose atidaryta keturių skyrių pradinė mokykla. Mokoma lenkų kalba. Iš pradžių patalpos mokyklai buvo išnuomotos vidury kaimo pas Verbicką, vėliau perkeltos prie geležinkelio pas Matuizą. 1939 m. mokyklos patalpas sudegino nepatenkinti vietos gyventojai, reikalavę iš valdžios lietuviškos mokyklos. Mokykla iš Matuizų perkelta į Šarkiškes. 1944 m. vokiečiai sudegino Šarkiškių mokyklą ir kaimą.
Po karo mokykla vėl perkelta į Matuizas. Pirmoji mokytoja buvusi Rozalija Žydelienė. Ši mokykla veikė privačiose patalpose. 1952 m. atidaryta 5 klasė, kuriai patalpos buvo išnuomotos Verbicko namuose. 1953 m. atidaryta septynmetė mokykla. Buvo išnuomoti Vaclo Matuizos, Jono Matuizos (Pauliuko), Antano Matuizos, Antano Ladietos gyvenamieji kambariai. Viena klasė nuo kitos buvo už 50-100 metrų. Mokytojai turėjo vaikščioti iš vienų patalpų į kitas. 1957 m. dar vienas patalpas mokyklai išnuomojo Jonas Matuiza.
1958 m. atidaryta aštunta klasė. 1958–1959 m. atidaryta 9 klasė, mokyklai suteiktas vidurinės mokyklos statusas. Mokykla toliau dirbo privačiose patalpose. 1961 m. išleista pirmoji 14 abiturientų laida. Mokyklos kolektyvo ir tėvų komiteto pastangomis pradėta statyti mūrinė mokykla, kainavusi 48 000 rublių. 1962 m. mokykla reorganizuota į aštuonmetę. 1964 m. pradėjo veikti nauja dviejų aukštų mūrinė mokykla, kurioje 8 klasės, mokytojų kambarys, pionierių kambarys. 1982 m. pastatytas mokyklos priestatas, kuriame įkurti keli kabinetai, dirbtuvės, valgykla, sporto salė.
Nuo 1993 m. rugsėjo 1 d. Matuizų mokykla reorganizuota į vidurinę – atidaryta 10 klasė, pereita prie 10 balų vertinimo sistemos. 1996 m. minint mokyklos 60-metį įkurtas muziejus ir seklyčia.
Nueva Okotepekė

Istorija

Okotepekė įkurta 1530 m., pradžioje priklausė Grasjaso departamentui. 1870 m. gavo miesto statusą. 1934 m. birželio 7 d. miestą sugriovė Mačalos upės potvynis. Kitais metais miestas atkurtas Nueva Okotepekės pavadinimu, tapo departamento centru. Mieste vyko Futbolo karas.
Barstyčiai

Aplinkinės gyvenvietės

SKUODAS – 25 km
Kaukolikai – 12 km
Vabaliai – 7 kmYLAKIAI – 15 km
Puokė – 4 kmDagiai – 9 km
SEDA – 14 kmŠliktinė – 10 km
Notėnai – 16 kmGegrėnai – 9 kmŠarnelė – 8 km
ŽEMAIČIŲ KALVARIJA – 12 km
L. L. P. S. Kauno apskrities „Plieno“ organizacijos biuletenis

L. L. P. S. Kauno apskrities „Plieno“ organizacijos biuletenis – Lietuvos liaudies pagalbos sąjungos Kauno apskrities „Plieno“ organizacijos nelegalus mėnesinis laikraštis, ėjęs 1939–1940 m. pirmoje pusėje Kaune.

Istorija

Iš pradžių spausdintas hektografu, vėliau – rotatoriumi. Išėjo 15 numerių.
Zita Škleinikienė

Biografija

1981 m. baigė Lietuvos žemės ūkio akademiją, mokslinis agronomas.
Alksniupių pagrindinės mokyklos bibliotekininkė.
Partijos Tėvynės sąjunga - Lietuvos krikščionys demokratai Radviliškio rajono skyriaus]] narė. Nuo 2011 m. Radviliškio rajono savivaldybės tarybos narė. 
Sutuoktinis Laimutis, vaikai Neringa, Laurynas.
Žemaičių senovės mėgėjų draugija Alka

Žemaičių senovės mėgėjų draugija „Alka“ – kraštotyros draugija, 1931–1940 m. veikusi Telšiuose.

Istorija

Įkurta poeto P. Genio iniciatyva. Vadovavo valdyba – Pranas Genys, Telšių apskrities viršininkas Eugenijus Šalkauskas, M. Bartkus, R. Pukinskis, K. Sideravičius, vėliau dar kun. Antanas Juozapavičius, gyd. Jonas Mikulskis. 1932 m. buvo 26 nariai. 1931 m. prie draugijos skyriaus teisėmis prisijungė Senovės pažinimo mėgėjų kuopa su muziejumi, veikusi Mažeikiuose. 1932 m. vasario 16 d. draugija įkūrė Alkos muziejų.
1934–1935 m. kompleksiškai tyrė (vadovas J. Končius) Drobūkščių kaimą (Varnių valsčius). Registravo kultūros paminklus, kolekcininkų rinkinius, rengė dailės parodas. Nuo 1934 m. veikė fotomėgėjų sekcija. Draugiją finansiškai rėmė Žemaitijos savivaldybės ir Švietimo ministerija.
Helgolando įlanka

Helgolando įlanka (vok. Helgoländer Bucht) − įlanka Vokietijoje, prie Šiaurės jūros.
Helgolando įlankos gylis siekia 56 m ir tęsiasi nuo Elbės žiočių iki Helgolando. Į ją įteka Vėzeris.
Ši įlanka yra vienas judriausių jūros kelių visame pasaulyje, kuris veda iš Hamburgo į Lamanšo sąsiaurį.
Įlankoje įkurta keletas draustinių, pvz., Hamburgo vatų nacionalinis parkas.
1913 m. rugsėjo 9 d. Helgolando įlankoje nukrito vokiečių dirižablis „Zepellin L-1“. Didžioji įgulos dalis nuskendo.
Lee Jae-Dong

Lee Jae-Dong (kor. 이제동, g. 1990 m.), žinomas kaip Jaedong – profesionalus StarCraft: Brood War žaidėjas iš Pietų Korėjos, zergų rase ilgą laiką žaidęs Hwaseung OZ komandoje. Šiai komandai iširus, 2011 m. lapkričio 4 d. kartu su keliais kitais žaidėjais jis perėjo į naujai įkurtą, KeSPA administruojamą komandą „Team 8“, skirtą laikinai priglausti aukšto lygio profesionalius žaidėjus, kol jie ras ilgalaikę sutartį.
Pagal KeSPA reitingą, profesionalios BroodWar scenos pabaigoje jis buvo antras geriausias BroodWar žaidėjas pasaulyje, dvyliktas pagal Team Liquid ELO reitingą. Jaedong yra vienas iš dviejų Brood War žaidėjų pasaulyje, kurių visos karjeros pergalių procentas viršija 66 % (482 pergalės, 219 pralaimėjimų; 68,76 %). Vienas iš keturių žaidėjų, kuriems kada nors pavyko pasiekti didesnį, nei 2350 ELO reitingą. 2009 m. tapo trečiuoju žaidėju, kuriam pavyko laimėti "Auksinės pelės" apdovanojimą už tapimą OSL lygos čempionu tris sykius. Antras žaidėjas po Lim Yo-Hwan (Boxer), kuriam pavyko laimėti OSL du sykius iš eilės. Taip pat du kartus MSL lygos čempionas. 2009 m. tapo World Cyber Games pasaulio čempionu.
Pasibaigus profesionalių Brood War varžybų organizavimui, pradėjo profesionaliai žaisti StarCraft 2. 2012 m. gruodžio pradžioje pasirašė vienerių metų trukmės sutartį su JAV įsikūrusia tarptautine Evil Geniuses komanda.
Cušimos žemė

Istorija

Cušimos žemės įkūrimo istorija nežinoma. Tikėtina, kad V amžiuje Cušimą žeme pripažino Jamato Karališkoji Taryba.
Cušima atliko strategiškai svarbų vaidmenį valstybės gynyboje prieš galimus įsiveržimus iš žemyno ir prekyboje su Korėja. Kai Japonija Baekgango mūšyje pralaimėjo Baekje valstybei, Cušimos saloje pradėta statyti Kanedos pilis.
Istoriškai saloje dominavo skirtingi klanai – XIII a. iškilo So klanas, kuris iki XV a. pabaigos ėmė kontroliuoti visą salą.
Panaikinus han sistemą 1871 m., Cušimos žemė buvo paskelbta Idzuharos prefektūra. Dar tais pačiais metais prefektūra buvo sujungta ir pavadinta Imario prefektūra, kuri 1872 m. buvo pervadinta į Sagos prefektūrą. Dar 1872 m. Cušima iš Sagos buvo perkelta į Nagasakį.
AS Roma

Istorija

1927 metais fašistinis režimas nusprendė sujungti keturis Romos klubus į vieną ir panaudoti naują stiprų klubą propagandos tikslais. Tačiau SS Lazio klubo valdžia atsisakė susijungti, todėl sujungti tik trys klubai – SS Alba-Audace Roma, Fortitudo-Pro Roma SGS ir Roman FC, sudarant vieną AS Roma klubą.
1929–1930 metų sezone klubo komanda jau dalyvavo Italijos čempionate, o 1942 metais laimėjo pirmą čempionų titulą. Nuo 1929 metų komanda tik vieną sezoną (1951–1952 m.) žaidė žemesnėje lygoje.
Sigitas Urbys

Karjera

Karjerą pradėjo FK Ekranas. Vėliau atstovavo Pirmos lygos klubus.
2018 m. grįžo į profesionalų futbolą, kai FK Palanga žaidė A lygoje.
2019 m. žaidė už Panevėžio ekipą.

Pasiekimai

<...>
Stasys Navickas (1889)

Stasys Navickas (1889 m. rugsėjo 14 d. Virbalyje, Vilkaviškio apskr. – 1962 m. rugsėjo 21 d. Klyvlende, JAV) – vargonininkas, chorvedys, kapelmeisteris, kompozitorius.

Biografija

Virbalyje lankė pradžios mokyklą. 1908 m. baigęs Juozo Naujalio vargonininkų kursus, kurį laiką vargonininkavo Vilniaus gubernijoje (Derevno miestelyje), o 1911 m. pateko į carinės Rusijos kariuomenę. Tarnavo muzikantų pulke Peterburge, grojo pučiamųjų ir simfoniniame orkestruose (diriguojant A. Glazunovui), koncertavo Peterburge, Rygoje, Minske ir kitur. Gerai susipažino su pučiamaisiais instrumentais, kūrinių jiems orkestruote ir instrumentuote. Dalyvavo Pirmajame pasauliniame kare.
Grįžęs į Lietuvą, 1921 m. Kauno muzikos mokykloje baigė kapelmeisterio klasę, buvo mobilizuotas ir paskirtas Kauno komendantūros kapelmeisteriu. Vėliau tarnavo laisvai samdomu kapelmeisteriu 12-ajame pėstininkų pulke, kuris, persikėlęs iš Veiverių, 1922 m. apsistojo Alytuje. Buvo Alytaus gimnazijos muzikos mokytojas, moksleivių ir suaugusiųjų chorų vadovas, organizavo pučiamųjų orkestrus, įsteigė muzikos mokytojų kursus, organizavo dainų šventes ir joms dirigavo. Jo vadovaujami gimnazijos moksleiviai 1928 m. pastatė Miko Petrausko operetę „Apvesdinkite ir mane“.
1930 m. Klaipėdos muzikos mokykloje buvo išlaikęs reikiamus egzaminus ir įgijęs muzikos mokytojo cenzą. 1937 m. dirigavo Alytaus miesto dainų šventės jungtiniam chorui, o 1939 m. dainų šventės Alytuje pamaldose giedojo jo diriguojamas choras. Buvo žymiausias to meto Dzūkijos krašto muzikos veikėjas. 1944 m. pasitraukęs į Vokietiją, kurį laiką vadovavo Rothenburgo Tauberio chorui, surengė koncertų. 1949 m. atvyko į JAV ir apsigyveno Klyvlende.

Kūryba

S. Navickas žinomas ir kaip kompozitorius. Sukūrė 14 kūrinių pučiamųjų orkestrui, 9 fortepijonui, harmonizavo apie 20 lietuvių liaudies dainų, parašė kūrinių chorams, duetams ir solistams, 11 religinių kūrinių, kantatą apie Steponą Darių ir Stasį Girėną „Argi ne jūs per platųjį Atlantą“ (J. Paukštelio tekstas), operetę „Karalaitė“, harmonizavo J. Schweitzerio „Sancta Maria“ ir E. Bronerio „Lauda Sion“, rašė „Muzikos baruose“ ir kitur. Jo sūnus Tadas Navickas, kompozitorius ir farmacininkas, parašė studiją apie savo tėvą „Muzikas Stasys Navickas“ (1992 m.).
Macumoto pilis

Macumoto pilis (jap. 松本城 = Matsumoto-jō) yra XVI a. pilis Japonijoje, Macumoto mieste, Nagano prefektūroje. Ji viena iš keturių pilių, įtrauktų į Japonijos nacionalinių vertybių sąrašą (kitos trys: Baltojo garnio, Hikonės ir Inujamos) ir turinti seniausią donžoną šalyje. Dėl savo juodai dažytos išorės, pilis taip pat žinoma ir Varnos (jap. 烏城 = Karasu-jō) vardu.
Pilis pastatyta iš akmens ir medžio, lygumoje, netoli upės. Per savo istoriją nebuvo nė karto sugriauta, todėl išlikę daug autentiškų architektūros detalių.

Istorija

Pilis buvo įkurta išplėtus nuo 1504 m. stovėjusį fortą. Tai inicijavo Tokugava Iejasu pavaldinys Išikava Kazumasa. Pagrindinės statybos buvo pradėtos XVI a. pabaigoje ir baigtos 1597 m. Nuo to laiko pilis išliko mažai pakitus.
Po Meidži revoliucijos pilį dėl pinigų trūkumo buvo planuota nugriauti, tačiau vietiniai gyventojai sugebėjo ją perpirkti ir išsaugoti. Karo metais, skirtingai nuo daugelio kitų Japonijos istorinių objektų, Macumoto pilis išvengė sugriovimo ir 1952 m. buvo įtraukta į Nacionalinių vertybių sąrašą. Šiuo metu ji atvira lankytojams, joje įkurtas ginklų muziejus.
Vytautas Bujauskas

Vytautas Bujauskas (1922 m. kovo 26 d. Marijampolėje – 1998 m. lapkričio 18 d. Kaune) – Lietuvos architektas, humanitarinių mokslų daktaras.

Biografija

1950 m. baigė Kauno universitetą. 1968 m. architektūros mokslų kandidatas.
Nuo 1959 m. Kauno miesto vyr. architektas. 1950–1971 m. dėstė Kauno politechnikos institute, 1971–1993 m. Lietuvos dailės instituto Kauno skyriuje. 1971–1984 m. Interjero ir įrengimų (nuo 1978 m. Gamybinės aplinkos projektavimo) katedros vedėjas, 1983–1987 m. Pramoninės dailės fakulteto dekanas; nuo 1982 m. profesorius.
Janis Baluodis

Biografija

Nuo 1898 m. tarnavo Rusijos imperijos kariuomenėje, 1902 m. baigė Vilniaus karo mokyklą, karininkas. 1904–1905 m. Japonijos – Rusijos karo ir Pirmojo pasaulinio karo dalyvis. 1915 m. vasario 20 d. pateko į vokiečių nelaisvę. 1918 m. grįžo į Latviją.
Vienas Latvijos kariuomenės kūrėjų, nuo 1919 m. liepos mėn. Kuršo divizijos vadas, nuo 1919 m. spalio mėn. Latvijos kariuomenės vyriausiasis vadas. Jam vadovaujant Latvijos kariuomenė sėkmingai kovėsi su bermontininkais. Pasibaigus nepriklausomybės kovoms atsistatydino. 1925 m. išrinktas Saeimos nariu.
1931–1940 m. karo ministras. Vienas 1934 m. valstybės perversmo organizatorių. Nuo 1934 m. ministro pirmininko, nuo 1936 m. ir prezidento pavaduotojas. TSRS 1940 m. birželio mėn. okupavus Latviją suimtas, tik 1952 m. nuteistas, iki 1956 m. pabaigos kalintas.